Peoc'h

Ar peoc'h a vez implijet evit mennegiñ un aer-gelc'h sioul pe habask e lec'h ma ne vez ket a drubuilhoù, a difreterezh pe a dabutoù. Gwechoù 'zo e vez priziet ar peoc'h evel ur pal kevredigezhel ha politikel.

Er mitologiezh gresian e oa Eirene un doueezh o skeudenniñ ar Peoc'h.

 Termenadurioù 

Evit ar sokiologiezh ez eo ar peoc'h un emglev kenseurtiezh etre an holl dud o vevañ er gevredigezh. Ne dalvez ket n'eus ket a zivizoù er gevredigezh, met bep tro e vezont diskoulmet er sioulder hag en ur prederiañ, dreist-holl dre an eskemm.

Ar peoc'h etre ar broadoù a zo pal un toullad tud hag aozadurioù, evel m'eo bet KAB pe hiziv c'hoazh ABU.

 Ostilhoù hag aozañ doareoù evit ar peoc'h 
E kerzh ar bloavezhioù ziwezhañ ez eus bet krouet un nebeud Skolioù-Veur a beoc'h, evel Skol-Veur evit ar peoc'h gant ABU, er Costa Rica (UPEACE), Skol-Veur ar peoc'h e Brasilia (UNIPAZ), pe Skol-Veur a beoc'h Namur, Kreizenn bedel evit ar peoc'h e Verdun.

Roet e vez kentelioù hag aozet e vez eskemmoù gouiziegezhioù pe chemet gant ar pal ledanaat obererezhioù hiniennel pe a-stroll war pe evit ar peoc'h. An aozadurioù-mañ a ra gant an ekologiezh hollek, kement hag an ekologiezh diabarzh, sokial hag evit an endro. Ganto e vez kaoz ivez eus leuskel an traoù da vont evit mont er-maez eus kelc'hiad didermen ar veñjañs pe vendetta
Elles intègrent aussi la notion de résilience, pour sortir du cycle infernal de la vengeance ou vendetta.

Un toullad ANG anvet "denegour" a labour ivez evit ar c'henwerzh reizh, pe evit ma vefe muioc'h a justis, pe c'hoazh evit an adunvanidigezh etre ar bobloù ha neuze kempenn distrujoù ar gwallreuzoù naturel, ekonomikel, soudardel pe sokial. Evel Green cross, da skouer, bet krouet gant Mikhaïl Gorbatchev goude ar Glasnost ha fin URSS.

Ne c'hell bezañ tizhet ar peoc'h en ur bobl (pe e meur a hini) nemet gant un emzalc'h youlek a-berzh an holl. Ha dre-se eo ar peoc'h ur pal diaes-tre da dizhout. Ouzhpenn d'an holl aozadurioù-se ez eus paotred ha merc'hed gant ar spi e vo gweloc'h an dazont eget n'eo bet an amzer dremenet.

 Peoc'h etrevroadel 
Ar peoc'h etre holl broadoù ar bed eo pal ar Broadoù Unanet.

Istor an aozadurioù :
 Unaniezh etreparlamant, 1889
 Burev etrevroadel evit ar peoc'h, 1891
 Lez tredeogiñ etrevroadel Den Haag, 1899
 Aozadur etrevroadel al labour, 1919
 Kevredad ar Broadoù, 1919 - 1946
 Broadoù Unanet, 1945

 Pennadoù kar 
Priz Nobel ar Peoc'h

 Liammoù diavaez externes 
 www.irenees.net : Ul lec'hienn internet mammenn evit ar Peoc'h
 Ur greizenn diellaouiñ ha klask war ar peoc'h hag an dizemglevioù